wickkiey/tamil-wikipedia-chunked huggingface dataset:
# வலுவாடி

**வலுவாடி** அல்லது **புள்ளித்திருக்கை** ( *Spotted eagle ray* ) என்பது கழுகு திருக்கை குடும்பத்தைச் சேர்ந்த ஒரு குருத்தெலும்பு மீன் ஆகும். இது பாரம்பரியமாக உலகளவில் அட்லாண்டிக், பசிபிக், இந்தியப் பெருங்கடல் உள்ளிட்ட வெப்பமண்டல பகுதிகளில் காணப்படுகிறது. வலுவாடிகள் பொதுவாக தனியாகவே காணப்படுகின்றன. சிலசமயங்களில் கூட்டமாகவும் நீந்துகின்றன. இவை உள்பொரி முட்டைகளைக் கொண்டவை. பெண் மீன்கள் தங்கள் உடலுக்குக்குள்ளேயே முட்டைகளை குஞ்சுபொரித்து பின்னர் குட்டி போடுகின்றன.  
பசுமஞ்சள் அல்லது கருநீல நிறம் கொண்ட இந்தத் திருக்கையின் உடலில் வெள்ளை புள்ளிகள் காணப்படும். இத்திருக்கைக்கு ஒப்பீட்டளவில் நீண்ட வால் இருக்கும். வாலின் முனையில் நச்சு முட்கள் இருக்கின்றன. வலுவாடிகள் பொதுவாக சிறிய மீன்கள் மற்றும் ஓடுடைய கணுக்காலிகளை உணவாக கொள்கின்றன. மேலும் சில சமயங்களில் கடலடி படுக்கை மணலை தன் மூக்கால் கிளறி உணவைத் தேடி எடுக்கும். வலுவாடிகள் பொதுவாக தண்ணீரில் இருந்து தாவிக்குதித்துச் செல்வதைக் காணலாம். மேலும் இவை தாவிக் குதித்தபோது குறைந்தது இரண்டு சந்தர்ப்பங்களில் படகுகளில் விழுந்ததாக அறிவிக்கப்பட்டுள்ளது. இவ்வாறான ஒரு நிகழ்வில் புளோரிடா கீசில் ஒரு பெண் இறந்தார். வலுவாடிகள் பல்வேறு வகையான சுறாக்களால் வேட்டையாடப்படுகிறது. இந்த மீன்கள் செம்பட்டியலில் அச்சுறு நிலையை அண்மித்த இனமாக பட்டியலிடப்பட்டுள்ளது. இவை முக்கியமாக தென்கிழக்கு ஆசியா மற்றும் ஆப்பிரிக்காவில் பிடிக்கப்படுகின்றன. இவை பெருந் தடுப்புப் பவளத்திட்டுப் பகுதியில் பாதுகாக்கப்படுகின்றன.
# வலுவாடி

## வகைபிரித்தல்

வலுவாடிகளை முதன்முதலில் ஸ்வீடிஷ் தாவரவியலாளரான பெங்க்ட் ஆண்டர்ஸ் யூப்ரசான் *1790 ஆம் ஆண்டில் ராஜா நரினாரி என்று விவரித்தார்.* அவர் அண்டிலிசுக்கு மேற்கொண்ட பயணத்தின் போது அறியப்படாத ஒரு இடத்தில் (அநேகமாக பிரேசிலின் கடற்கரை) சேகரிக்கப்பட்ட ஒரு மாதிரியில் இருந்து, பின்னர் *ஸ்டோஸோடான் நரினாரி* என வகைப்படுத்தினார்.
# வலுவாடி

## விளக்கம் மற்றும் நடத்தை

வலுவாடி மீன்களானது தட்டையான வட்டு வடிவ உடலமைப்பைக் கொண்டுள்ளன. கருநீல அல்லது கருப்பு நிற உடலைக் கொண்ட இவற்றின் உடலில் வெள்ளை புள்ளிகள் காணப்படுகின்றன. இவற்றின் அடிவயிறு வெள்ளை நிறத்தில் இருக்கும். இதன் மூக்கானது வாத்தின் அலகு போன்று தட்டையாக இருக்கும். இதற்கு பிற திருக்கைகளைவிட நீளமான வால் உண்டு. வாலில் 2-6 வரையிலான நச்சு முட்கள் இருக்கும்.
# வலுவாடி

## விளக்கம் மற்றும் நடத்தை

### இனப்பெருக்கம்

ஒரு ஆண் திருக்கையோ, சில நேரங்களில் பல ஆண் திருக்கைகளோ, ஒரு பெண் திருக்கையை பின்தொடரும். ஆண் மீனானது பெண் மீனை அணுகும்போது, ஆண் மீன் தனது மேல் தாடையைப் பயன்படுத்தி பெண் மீனின் முதுகுப் பகுதியை பிடிக்கிறது. உடம்பின் இருபுறமும் அமைந்துள்ள பக்கத் துடுப்புகளில் ஒன்றைப் பிடிப்பதன் மூலம் ஆண் பெண்ணை உருட்டிக் கொள்கிறது. ஆண் பெண் திருக்கையின் வயிற்றுடன் தன் உடலை இணைத்து, இரண்டு உடல்களின் கீழ்ப்பகுதிகளையும் ஒன்றாக இணைக்கிறது. இனச்சேர்க்கை செயல்முறை 30-90 வினாடிகள் வரை நீடிக்கும். குட்டிகள் முதலில் பிறக்கும்போது, அவற்றின் உடலானது இருக்கும்.
# வலுவாடி

## விளக்கம் மற்றும் நடத்தை

### உணவுப் பழக்கம்

இத்திருக்கைகள் சிப்பிகள், நண்டுகள், கடல் நத்தைகள் போன்ற மெல்லுடலிகள், ஓடுடலிகளை உணவாகக் கொள்கிறது. மேலும் ஹெர்மிட் நண்டுகள், இறால், ஆக்டோபஸ்கள், சில சிறிய மீன்களையும் உணவாக கொள்கிறது.  
இத்திருக்கைகளுக்கு சிறப்பாக உள்ள செவ்ரான் வடிவ பல் அமைப்பு மொல்லுடலிகளின் கடினமான ஓடுகளை நசுக்கி உடைக்க உதவுகிறது. இந்த திருக்கைகளின் உறுதியான தாடைகள் மெல்லுடலிகளின் ஓடுகளை உடைக்கத் தக்கதாக உள்ளது. இவை கடலடி தரையில் உள்ள மணலில் தங்கள் மூக்கால் தோண்டும் தனித்துவமான நடத்தையைக் கொண்டுள்ளன. இதைச் செய்யும்போது, மணல் படலம் திருக்கையை சூழ்ந்துவிடுகிறது. மேலும் வாயில் நுழையும் மணல் இதன் செவுள்கள் வழியாக வெளியேறுகிறது. ஆண் மற்றும் பெண்களின் உணவுப் பழக்கத்தில் அல்லது ஆஸ்திரேலியா மற்றும் தைவானின் பல்வேறு பகுதிகளில் உள்ள இந்த திருக்கைகளில் வேறுபாடுகள் இல்லை என்று ஒரு ஆய்வு காட்டுகிறது.
# திட்டம் இரண்டு

***திட்டம் இரண்டு*** ( *Thittam Irandu* ) என்பது 2021ஆம் ஆண்டு வெளியான இந்திய தமிழ் -மொழி குற்றவியல் திரைப்படமாகும். இதை விக்னேஷ் கார்த்திக் எழுதி இயக்கியுள்ளார். இதனை தினேஷ் கண்ணனின் சிக்ஸர் என்டர்டெயின்மென்ட் நிறுவனமும், வினோத் குமாரின் மினி ஸ்டுடியோஸ் நிறுவனமும் தயாரித்துள்ளது. இந்த படத்தில் ஐஸ்வர்யா ராஜேஷ், பாவெல் நவகீதன் , கோகுல் ஆனந்த், அனன்யா ராம்பிரசாத், சுபாஷ் செல்வம் ஆகியோர் முக்கிய கதாபாத்திரங்களில் தோன்றுகின்றனர். படம் 30 சூலை 2021 அன்று இணைய தளமான SonyLIV இல் வெளியிடப்பட்டது.
# திட்டம் இரண்டு

## நடிப்பு

- ஆதிராவாக ஐஸ்வர்யா ராஜேஷ்
- பரணியாக பாவெல் நவகீதன்
- தீபா சூர்யாவாக அனன்யா ராம்பிரசாத்
- அர்ஜுனாக சுபாஷ் செல்வம்
- கிஷோராக கோகுல் ஆனந்த்
- அபிஷேக்காக ஜீவா ரவி
- நவீனாக முரளி ராதாகிருஷ்ணன்
- பல்லவியாக சௌந்தர்யா பால நந்தகுமார்
# திட்டம் இரண்டு

## வரவேற்பு

சினிமா எக்ஸ்பிரஸின் நவீன் தர்ஷன் படத்தை 3/5 என மதிப்பிட்டு, திட்டம் இரண்டு "ஒரு திடமான சமூக நாடகம், நன்கு தயாரிக்கப்பட்ட படம்" என்று எழுதினார். என்டிடிவியின் சாய்பால் சாட்டர்ஜி ஐஸ்வர்யாவின் நடிப்பைப் பாராட்டினார். அவரது "மாறாத கவனம் செலுத்தும் முன்னணி செயல்திறனை [...] படத்தின் கரடுமுரடான விளிம்புகள் ஒரு குறிப்பிட்ட அளவிற்கு மென்மையாக்கப்படுவதை உறுதி செய்கிறது" என்று எழுதினார். டெக்கன் ஹெரால்டு விமர்சகர் ரோக்திம் ராஜ்பால், இந்த படத்தில் "படத்தில் பரபரப்பு இல்லை" என்று கூறினார். இருப்பினும், ராஜ்பால், படத்தின் உச்சக்கட்டத்தையும், நடிப்பு , தொழில்நுட்ப அம்சங்களையும் பாராட்டினார்.
# சௌந்தர்யா பால நந்தகுமார்

**சௌந்தர்யா பால நந்தகுமார்** (*Soundarya Bala Nandakumar*) ஓர் இந்திய பாடகியும், நடிகையுமாவார். இவர் பகல் நிலவு என்ற தொலைக்காட்சி தொடரில் ரேவதி என்ற கதாபாத்திரத்தில் நடித்து பிரபலமானார்.
# சௌந்தர்யா பால நந்தகுமார்

## தொழில்

2010ஆம் ஆண்டில், சௌந்தர்யா *சூப்பர் சிங்கர் 3*இல் போட்டியாளராகத் தொலைக்காட்சியில் அறிமுகமானார். 6 மெழுகுவத்திகள் (2013) என்ற படத்தின் மூலம் பாடகியாக அறிமுகமானார். 2015ஆம் ஆண்டில் ஒளிப்பரப்பப்பான பகல் நிலவு என்ற தொலைக்காட்சி தொடரில் முன்னணி நடிகைகளில் ஒருவராக அறிமுகமானார். தொடரின் தயாரிப்பாளர்கள் *சூப்பர் சிங்கரில்* இவரது நடிப்பைக் கண்டனர். இந்தத் தொடரில் ரேவதி என்ற பாத்திரத்திற்காக இவர் பாராட்டுகளைப் பெற்றார். இது கிட்டத்தட்ட 700 அத்தியாயங்கள் ஒளிப்பரப்பப்பட்டது. 2016ஆம் ஆண்டில், இவர் *சூப்பர் சிங்கர் 5 மினி* தொடரில் பங்கேற்றார். சௌந்தர்யா கபாலி (2016) படத்தில் இடம்பெற்ற "அவதாரம் படத்தில் இடம் பெற்ற "தென்றல் வந்து" என்ற பாடலை பாடினார். இவர் முன்பு இந்தப் பாடலை *சூப்பர் சிங்கரில்* பாடியிருந்தார். இவரது அடுத்த பாடல் கொடிவீரனில் "களவாணி" என்ற பாடலாகும். இப்படலை இவர் விவி பிரசன்னாவுடன் இணைந்து பாடினார். *டைம்ஸ் ஆஃப் இந்தியா* படத்தின் ஒலிப்பதிவைப்பற்றிய விமர்சனத்தில், "ஒரு நாட்டுப்புற பாடலில் பிரசன்னாவும் சௌந்தர்யாவும் பிரகாசிக்கின்றனர்" என்று எழுதியது. இவர் பின்னர் விக்னேஷ் கார்த்திக் உடன் நடித்தார். 2021இல் வெளியான மாஸ்டர் படத்தில் ஒரு பாத்திரத்தில் நடித்துள்ளார்.
# இரா. இளங்கோ

**இரா. இளங்கோ** (*R. Elango*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் கரூர் மாவட்டம் காளிப்பாளையம் மொஞ்சனூர் கிராமத்தினைச் சார்ந்தவர். இளங்கோ, கோயம்புத்தூர், கோயம்புத்தூர் தொழில்நுட்ப கழகத்தில் பொறியியலில் இளநிலை பட்டம் பெற்றுள்ளார். இவர் 2021 மே மாதம் தமிழ்நாடு சட்டப் பேரவைக்கு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.
# மிர் அப்துல் கய்யூம்

**மிர் அப்துல் கய்யூம்** (*Mir Abdul Qayyum*) வங்காளதேசத்தைச் சேர்ந்த ஒர் உளவியலாளர் ஆவார். 1971 ஆம் ஆண்டு நடைபெற்ற வங்காளதேச விடுதலைப் போரின் போது இவர் கொல்லப்பட்டார். வங்காள தேச விடுதலைப் போரில் உயிர் நீத்த தியாகியாக மிர் அப்துல் கய்யூம் கருதப்படுகிறார்.
# மிர் அப்துல் கய்யூம்

## ஆரம்ப கால வாழ்க்கை

1939 ஆம் ஆண்டு சூலை மாதம் 6 ஆம் தேதியன்று மைமன்சிங் கோட்டத்திலுள்ள காக்ராவில் கய்யும் பிறந்தார். 1956 ஆம் ஆண்டு கஃபர்கான் இசுலாமியா உயர்நிலைப் பள்ளியிலும், 1958 ஆம் ஆண்டு கஃபர்கான் கல்லூரியிலும் படித்து கய்யும் பட்டம் பெற்றார். ஆனந்த மோகன் கல்லூரியில் 1960 ஆம் ஆண்டு முதுநிலை பட்டமும் 1962 ஆம் ஆண்டு ராச்சாகி பல்கலைக்கழகத்தில் உளவியல் பாடம் படித்து முதுநிலை பட்டமும் பெற்றார்.
# மிர் அப்துல் கய்யூம்

## தொழில்

காந்திபாரா அசுகர் அலி மேல்நிலைப் பள்ளியிலும் கஃபர்கான் கல்லூரியிலும் கய்யும் ஆசிரியராகப் பாடம் கற்பித்தார். 1966 ஆம் ஆண்டு உளவியல் துறை விரிவுரையாளராக ராச்சாகி பல்கலைக்கழகத்தில் சேர்ந்தார். முன்னதாக கய்யும் இந்த துறையின் ஆராய்ச்சி மையத்தில் பணியாற்றினார். 1969 ஆம் ஆண்டு கிழக்கு பாக்கித்தானில் நடைபெற்ற மக்கள் எழுச்சி இயக்கத்தில் பங்கேற்றார்.
# மிர் அப்துல் கய்யூம்

## இறப்பு

கய்யும் 25 நவம்பர் 1971 ஆம் ஆண்டு நவம்பர் மாதம் 25 ஆம் தேதியன்று கய்யும் பாக்கித்தான் இராணுவத்தால் கைது செய்யப்பட்டார். பாக்கித்தான் இராணுவத்தால் மற்றவர்களுடன் சேர்த்து உயிருடன் புதைக்கப்பட்டார்.
# நிமல்கா பெர்னாண்டோ

**நிமல்கா பெர்னாண்டோ** (*Nimalka Fernando*) இலங்கையைச் சேர்ந்த ஒரு வழக்கறிஞர் மற்றும் பெண்கள் உரிமை ஆர்வலர் ஆவார். அரசு சாரா தொண்டு நிறுவனங்கள் மற்றும் தொழிற்சங்கங்கள் மாற்று வளர்ச்சி முன்னுதாரணங்களுக்கான நடவடிக்கை மேற்கொள்ளும் மக்கள் இயக்கங்களுடன் கூட்டணி சேர்ந்து செயல்படும் இலங்கையின் சனநாயக மக்கள் இயக்கத்தில் உறுப்பினராக இருந்தார். அனைத்து வகையான பாகுபாடு மற்றும் இனவெறிக்கு எதிரான பன்னாட்டு இயக்கத்திற்கும் இலங்கையில் அமைதிக்கான பெண்கள் மன்றத்திற்கும் தலைவராக இருந்தார். புதிய மாற்றங்களுக்கான ஆசிய பிராந்திய பரிவர்த்தனையின் நிறுவன உறுப்பினராகவும் 1994 - 1997 ஆம் ஆண்டுகால நிர்வாகக் குழுவில் உறுப்பினராகவும் இருந்தார்.  
2018 ஆம் ஆண்டின் மார்ச்சு மாதத்தில் நிமல்கா பெர்னாண்டோவை இலங்கை சனாதிபதி மைத்திரிபால சிறிசேனா காணாமல் போனோர் அலுவலகத்தின் ஆணையாளர்களில் ஒருவராக நியமித்தார். இவரது நியமனத்தை உலகளாவிய இலங்கை மன்றம் எழுத்து மூலாமாக கோரிக்கை வைத்து எதிர்த்தது.
# ந. வித்தியாதரன்

**நடேசபிள்ளை வித்தியாதரன்** (*Nadesapillai Vithyatharan*) இலங்கையைச் சேர்ந்த ஒரு பத்திரிகையாளர் ஆவார். உதயன் மற்றும் சுடர் ஒளி ஆகிய பத்திரிகைகளின் ஆசிரியராக இருந்தார். வித்தியாதரன் இலங்கை அரசாங்கத்தால் கைது செய்யப்பட்டு, அச்சுறுத்தப்பட்டு கடத்தப்பட்டார். இவரது செய்தித்தாள்கள் துணை இராணுவத்தால் மேற்பார்வையிடப்பட்டன கடுமையான சிரமங்களையும் மீறி உதயன் நடத்தப்பட்டு வந்தது.
# ந. வித்தியாதரன்

## வாழ்க்கைக் குறிப்பு

யாழ்ப்பாணத்தில் பிறந்த வித்தியாதரன் யாழ்ப்பாணம் இந்துக் கல்லூரியின் மாணவராக இருந்தார். கொழும்பில் சட்டம் பயின்றார். ஆனால் 1983ஆம் ஆண்டு கறுப்பு யூலை கலவரத்திற்குப் பிறகு அதை நிறுத்திவிட்டு யாழ்ப்பாணம் திரும்பினார். பத்திரிகை துறையைத் தேர்ந்தெடுத்து உதயன் பத்திரிகையில் 1985ஆம் ஆண்டு முதல் பணியாற்றினார். உதயன் அலுவலகம் பல முறை தாக்கப்பட்டு அதன் ஊழியர்கள் கொல்லப்பட்டனர்.  
உதயன் செய்தித்தாளில் இருந்து வெளியேறிய பிறகு வித்யாதரன் 2016 ஆம் ஆண்டு கலைக்கதிர் என்ற சொந்த செய்தித்தாளைத் தொடங்கினார்.
# கசட தபற

***கசட தபற*** (*Kasada Thapara*) என்பது 2021இல் வெளியான தமிழ் மொழியில் வெளியான திரைப்படமாகும். இதை வெங்கட் பிரபுவின் பிளாக் டிக்கெட் கம்பெனியும் ஆர் ரவீந்திரனின் திரிசூலம் ஆர்ட்ஸ் நிறுவனமும் கூட்டாகத் தயாரித்திருந்தன. படத்தை சிம்புதேவன் இயக்கியிருந்தார். இந்த திரைப்படம் 27 ஆகஸ்ட் 2021 அன்று சோனி Livல் ஒளிபரப்பப்பட்டது. இந்த படத்தின் ஒரு பகுதியாக இருக்கும் 6 தொகுப்புகளைப் போலவே படத்தின் பெயரும் 6 எழுத்துக்களைக் கொண்டுள்ளது.
# கசட தபற

## நடிப்பு

- சந்தீப் கிசன்
- ஹரீஷ் கல்யாண்
- சாந்தனு பாக்யராஜ்
- பிரேம்ஜி அமரன்
- பிரியா பவானி சங்கர்
- ரெஜினா கசாண்ட்ரா
- வெங்கட் பிரபு
- சிஜா ரோஸ்
- விஜயலட்சுமி
- பிரிதிவி ராஜன்
- சாந்தினி தமிழரசன்
- வித்யா பிரதீப்
- சுப்பு பஞ்சு அருணாச்சலம்
- அரவிந்து ஆகாசு
- சென்றாயன்
- சம்பத்
- உமா பத்மநாபன்
- யூகி சேது
- ரமா
- ரீதிகா சீனிவாசன்
- ஸ்ரீ குமார்
# கசட தபற

## தயாரிப்பு

"கசட தபற" என்ற பெயரில் சிம்பு தேவன் இயக்குவதாக நடிகர் சூர்யா தனது அதிகாரப்பூர்வ டுவிட்டர் மூலம் அதிகாரப்பூர்வமாக வெளிப்படுத்தினார். இந்தப் படத்தை வெங்கட் பிரபுவின் பிளாக் டிக்கெட் நிறுவனமும், ஆர்.ரவீந்திரனின் டிரைடென்ட் ஆர்ட்ஸ் நிறுவனமும் இணைந்து தயாரிக்கவுள்ளதாகவும் தெரியப்படுத்தப்பட்டது. சிம்பு தேவன் திரைப்படம் ஒரு தொகுப்பு அல்ல என்று கூறினார். ஆனால் ஆறு இயக்குனர்கள், ஆறு படத் தொகுப்பாளர்கள், ஆறு இசை இயக்குனர்கள் கொண்ட தொழில்நுட்ப குழுவுடன் ஆறு பகுதிகளை உள்ளடக்கிய ஒரு கதையை கொண்ட படமாக இருந்தது.
# கசட தபற

## இசை

இந்த படத்திற்கு யுவன் சங்கர் ராஜா, சாம் சி. எஸ், ஜிப்ரான், சந்தோஷ் நாராயணன், ஷான் ரோல்டன், பிரேம்ஜி அமரன் ஆகியோர் இசையமைத்துள்ளனர்.
# கசட தபற

## வெளியீடு

இந்த படம் ஆகஸ்ட் 27, 2021 அன்று சோனி Liv -இல் வெளியிடப்பட்டது.
# சேசிங் (2021 திரைப்படம்)

***சேசிங்*** (*Chasing*) என்பது 2021ஆம் ஆண்டு தமிழ் மொழியில் வெளியான அதிரடி குற்றப் பின்னணிப் படமாகும். வீரகுமார் என்ற அறிமுக இயக்குநர் இதை இயக்கியிருந்தார். இந்த படத்தில் வரலட்சுமி சரத்குமார் முக்கியக் கதாபாத்திரத்தில் நடித்துள்ளார். படம் 16 ஏப்ரல் 2021 அன்று திரையரங்குகளில் வெளியிடப்பட்டது. இது எதிர்மறை விமர்சனங்களைப் பெற்றது.
# சேசிங் (2021 திரைப்படம்)

## கதை

ஆதிரா (வரலட்சுமி சரத்குமார்) பல்வேறு இடங்களில் குண்டர்கள் மற்றும் போதைப்பொருள் விற்பனையாளர்களைத் துரத்துவதைக் காணலாம். சில நிமிடங்களில் அதிராவால் மீட்கப்பட்ட ஒரு பெண்ணின் கடத்தலுடன் படம் தொடங்குகிறது, அதைத் தொடர்ந்து ஒரு விசாரணை.
# சேசிங் (2021 திரைப்படம்)

## நடிப்பு

- ஆதிராவாக வரலட்சுமி சரத்குமார்
- மதியழகனாக முனியாண்டி
- படிக்குத்தானாக சூப்பர் சுப்பராயன்
- ராக்கியாக பாலா சரவணன்
- காவலராக இமான் அண்ணாச்சி
- சோனாவாக சோனா ஹைடன்
- காவல் ஆணையாளாராக சங்கர் குரு ராஜா
- ஜெரால்டாக ஜெரால்டு
# சேசிங் (2021 திரைப்படம்)

## தயாரிப்பு

படத்தின் முதன்மை புகைப்படம் எடுக்கும் பணி ஏப்ரல் 2019இல் மலேசியாவின் மலாக்காவில் தொடங்கியது. 2019ஆம் ஆண்டு தமிழ் புத்தாண்டை முன்னிட்டு இந்த படத்தின் முதல் சுவரொட்டி வெளியிடப்பட்டது. படத்திற்காக, வரலட்சுமியைக் கொண்டு ஏழு தனித்தனி அதிரடி காட்சிகளை படமாக்கினர்.  
படத்தின் திரையரங்க முன்னோட்டம் இயக்குநர் பாரதிராஜாவால் நவம்பர் 2020இல் வெளியிடப்பட்டது.
# சேசிங் (2021 திரைப்படம்)

## விமர்சனம்

படம் 16 ஏப்ரல் 2021 அன்று திரையரங்குகளில் வெளியிடப்பட்டது. சினிமா எக்ஸ்பிரஸின் ஒரு விமர்சகர் சேசிங் "துரதிர்ஷ்டம் இல்லாத ஒரு மோசமான, சத்தமான காவல் படம்" என்றும் "எல்லா இடங்களிலும் எழுதும் போது, படம் எல்லா வழிகளிலும் தோல்வியடைகிறது" என்றும் எழுதினார். டைம்ஸ் ஆஃப் இந்தியாவைச் சேர்ந்த ஒரு விமர்சகர், "சிலிர்ப்புகள், போதுமான கதாபாத்திர விவரங்கள் மற்றும் ஈர்க்கும் விவரிப்பு இல்லாத படம், ஒரு மறக்கக்கூடிய உறக்க விழா" என்று குறிப்பிட்டார்.
# மஸ்கி

**மஸ்கி** (**Maski**) இந்தியாவின் கர்நாடகா மாநிலத்தின் ராய்ச்சூர் மாவட்டத்தில் அமைந்த தொல்லியல் களம் மற்றும் நகரம் ஆகும். மஸ்கி நகரம் துங்கபத்திரை ஆற்றின் துணை ஆறான மஸ்கி ஆற்றின் கரையில் அமைந்துள்ளது. மஸ்கி நகரத்தில் 1915-இல் சி. பீடன் என்பவரும், 1993-இல் வி.ஆர். இராமச்சந்திர தீட்சிதர் என்பவரும் அகழாய்வு செய்த போது கிடைத்த அசோகரின் கல்வெட்டுக்களால் நன்கு அறியப்படுகிறது. மஸ்கி நகரத்தில் கிடைத்த கல்வெட்டுக்களில் பேரரசர் அசோகர் பெயர் பொறித்த *தேவனாம்பிரியா அசோகா* என்று பெயர் பொறித்த கல்வெட்டுக்கள் முதன்முதலாக கிடைத்துள்ளது. முன்னர் அகழாய்வில் கிடைத்த அசோகரது கல்வெட்டுக்களில் *தேவனாம்பிரியதர்சி* எனும் பெயர் பொறித்த கல்வெட்டுககளே அதிகம் கிடைத்துள்ளது.  
முதலாம் இராஜேந்திர சோழன் 1019-1020களில் மேலைச் சாளுக்கிய மன்னர் இரண்டாம் ஜெயசிம்மனை வென்று மஸ்கி நகரத்தை மேலாதிக்கம் செலுத்தினார்.
# மஸ்கி

## அகழாய்வுகள்

இராபர்ட் புரூஸ் என்பவர் முதன்முதலில் 1870 மற்றும் 1888-ஆம் ஆண்டுகளில் மஸ்கி தொல்லியல் களத்தை அகழாய்வு செய்தார். 1915-இல் ஐதராபாத் இராச்சியத்தின் சுரங்கப் பொறியாளர் சி. பீடன் என்பவர் 1935-37-ஆம் ஆண்டுகளில் மஸ்கி நகரத்தில் தொல்லியல் அகழாய்வு செய்த போது அசோகரின் சிறு கல்வெட்டுக்களை கண்டுபிடித்தார். 1954-இல் இந்தியத் தொல்லியல் ஆய்வகத்தின் ஆய்வாளர் அமலானந்த கோஷ் என்பவர் மஸ்கி தொல்லியல் களத்தை அகழாய்வு செய்தார். கிடைத்துள்ளது.
மஸ்கி சிறு கல்வெட்டில் அசோகர் பொறித்த வாசகம்:
# மஸ்கி

## போக்குவரத்து

மஸ்கி நகரம் பெங்களூர்-குல்பர்க்கா சாலையில், பெங்களூரிலிருந்து 425 கிலோ மீட்டர் தொலைவிலும், இராய்ச்சூரிலிருந்து 80 கி.மீ. தொலைவிலும் உள்ளது.
# மஸ்கி

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# அசோகரின் சிறு தூண் கல்வெட்டுகள்

**அசோகரின் சிறு தூண் கல்வெட்டுகள்** (*Minor Pillar Edicts*) பேரரசர் அசோகர் வட இந்தியாவின் சாரநாத், சாஞ்சி, கௌசாம்பி மற்றும் நேபாளத்தில் லும்பினி மற்றும் நிகாலி சாகர் ஆகிய நகரங்களில் நிறுவிய 5 சிறிய தூண் கல்வெட்டுகளாகும். பிராமி எழுத்துகளைக் கொண்டு பிராமிருத மொழியில் பொறிக்கப்பட்ட அசோகரின் கல்வெட்டு ஆணைகளை ரூமிலா தாப்பர் ஆங்கிலத்தில் மொழிபெயர்த்து நூலாக வெளியிட்டுள்ளார்.
# அசோகரின் சிறு தூண் கல்வெட்டுகள்

## அசோகரின் சிறு தூண் கல்வெட்டுகளின் பட்டியல்

; சாரநாத் கல்வெட்டு
;சாஞ்சி கல்வெட்டு
; கோசாம்பி கல்வெட்டு  
கல்வெட்டு]]
கௌசாம்பியில் உள்ள அசோகரின் இராணியின் கல்வெட்டில், கௌதமபுத்தரிடமிருந்து பெற்ற அருளுக்காக இராணி பாரட்டப்பட வேண்டும் எனக்குறித்துள்ளார்.
;லும்பினி தூண் கல்வெட்டு  
கௌதம புத்தர் பிறந்த நேபாளத்தின் லும்பினி நகரத்திற்கு அசோகர் வருகை தந்தது குறித்து லும்பினி சிறு தூண் கல்வெட்டில் பொறித்துள்ளார்.
;நிகாலி சாகர் கல்வெட்டு  
நேபாள நாட்டில் நிகாலி சாகர் எனுமிடத்தில் அசோகரின் சிறு தூண் கல்வெட்டில் கௌதம புத்தருக்கு எழுப்பிய பெருந் தூபியின் கட்டுமானத்தை குறித்துள்ளார்.
கல்வெட்டு]]
# அசோகரின் சிறு தூண் கல்வெட்டுகள்

## இதனையும் காண்க

- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- பௌத்த தொல்லியற்களங்கள்
# நரியன அள்ளி

**நரியன அள்ளி** (*Nariyanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643231. இந்த ஊரானது தும்பலஅள்ளி ஊராட்சிக்கு உட்பட்டது.
# நரியன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும் உள்ளது.
# நரியன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 947, மொத்த மக்கள் தொகைகள் 3,840 ஆகும். இதில் 2,003 ஆண்களும் 1,837 பெண்களும் அடங்குவர்.
# நேரலமருத அள்ளி

**நேரலமருத அள்ளி** (*Neralamarudahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643277. இந்த ஊரானது மொடுகுல்லலி ஊராட்சிக்கு உட்பட்டது.
# நேரலமருத அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும் உள்ளது.
# நேரலமருத அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 72, மொத்த மக்கள் தொகைகள் 324 ஆகும். இதில் 165 ஆண்களும், 159 பெண்களும் அடங்குவர்.
# பி. கொல்ல அள்ளி

**பி. கொல்லஅள்ளி** (*P Gollahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643275. இந்த ஊரானது பி. கொல்லஅள்ளி ஊராட்சிக்கு உட்பட்டது.
# பி. கொல்ல அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 293 கி.மீட்டர் தொலைவில் உள்ளது.
# பி. கொல்ல அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 191, மொத்த மக்கள் தொகைகள் 784 ஆகும். இதில் 442 ஆண்களும், 342 பெண்களும் அடங்குவர்.
# பி. செட்டி அள்ளி

**பி. செட்டி அள்ளி** (* P. settihalli *) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643220. இந்த ஊரானது பி. செட்டிஹள்ளி ஊராட்சிக்கு உட்பட்டது.
# பி. செட்டி அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 3 கிலோ மீட்டர் தொலைவிலும், மாநில தலைநகரான சென்னையிலிருந்து 296 கிலோமீட்டர் தொலைவிலும் உள்ளது.
# ந. தியாகராஜன்

**ந. தியாகராஜன்** (*N. Thiyagarajan*) என்பவர் இந்திய அரசியல்வாதியும் தமிழ்நாடு சட்டப் பேரவையின் தற்போதைய சட்ட மன்ற உறுப்பினரும் ஆவார். இவர் திருச்சிராப்பள்ளி மாவட்டம் தொட்டியம் வட்டம் காடுவெட்டி கிராமத்தினைச் சார்ந்தவர். இவர் திருச்சிராப்பள்ளி ஜமால் முகமது கல்லூரியில் முதுகலை வரலாறு பயின்று பாரதிதாசன் பல்கலைக்கழகப் பட்டம் பெற்றவர். திராவிட முன்னேற்றக் கழக உறுப்பினரான தியாகராஜன் 2021ஆம் ஆண்டு தமிழ்நாடு சட்டப் பேரவைக்கு நடைபெற்ற தேர்தலில் முசிறி சட்டமன்றத் தொகுதி திமுக வேட்பாளராகப் போட்டியிட்டு தமிழ்நாடு சட்டப் பேரவைக்குத் தேர்ந்தெடுக்கப்பட்டுள்ளார்.
# கனகரத்தினம் தவலிங்கம்

**கனகரத்தினம் தவலிங்கம்** (*Kanagaratnam Thavalingam*) இலங்கை நாட்டைச் சேர்ந்த புவியியலாளர் மற்றும் இலங்கையின் முன்னாள் பொது நில அளவை அலுவலர் ஆவார்.  
இலங்கைத் தமிழரான தவலிங்கம் இலங்கையின் வடமாகாணத்தைச் சேர்ந்த கைதடி பகுதியைச் சேர்ந்தவர் ஆவார். யாழ்ப்பாணம் இந்துக் கல்லூரியில் படித்தார். கனகரத்தினம் தவலிங்கம் இலங்கை நில அளவர் நிறுவனத்தின் நிறுவனர் மன்றத்தில் உறுப்பினராகவும் இருந்தார்.  
தவலிங்கம் மூத்த துணை பொது நில அளவராகவும், கூடுதல் பொது நில அளவை அலுவலராகவும் பணி புரிந்தார். 2013 ஆம் ஆண்டில் 45 ஆவது பொது நில அளவை அலுவலர் பதவிக்கு உயர்ந்தார்.
# சேரன்தீவு நீலமாணிக்கம்

**சேரன்தீவு நீலமாணிக்கம்** (*Serendipity Sapphire*) என்பது பூமியில் கண்டுபிடிக்கப்பட்ட மிகப்பெரிய நட்சத்திர மாணிக்க கொத்தணி ஆகும். இது அண்ணளவாக 510 கி.கி (2,600,000 கரட்) அளவுள்ளது. இக்கொத்தணி ஆனது இரத்தினபுரி மாவட்டத்தில் ககவத்த என்ற இடத்தில் 2021 சூலை 21 இல் கண்டுபிடிக்கப்பட்டது. இதன் மதிப்பானது அண்ணளவாக 100 மில்லியன் அமெரிக்க டொலர் ஆகும். பின்னர்இ இது தேசிய இரத்தினம் மற்றும் நகை ஆணையத்தால் $10,000 என மதிப்பிடப்பட்டதுஇ மேலும் இந்த இரத்தினம் பழங்கால மதிப்பை மட்டுமே கொண்டுள்ளது என்று கூறினார். இக்கொத்தணி 100 செ.மீ நீளமும், 72 செ.மீ அகலமும், 50 செ.மீ உயரமும் உடையது.
# ஊகிடோலா

**ஊகிடோலா விரிகுடா** மற்றும் **ஊகிடோலா தீவு** (Hukitola Bay and Hukitola Island) இரண்டும் இந்தியாவின் ஒடிசா மாநிலத்தில் மகாநதி டெல்டாவின் வடக்கே அமைந்துள்ளன. வண்டல் மண் படிவுகளிலிருந்து ஊ**கிடோலா தீவு** உருவானது. தீவில் ஒரு கட்டிடம் உள்ளது. பிரித்தானிய குடியேற்றக்காரர்களால் சுமார் 1867 ஆம் ஆண்டில் அரிசியை சேமித்து வகைக்கும் களஞ்சியமாக இக்கட்டிடம் கட்டப்பட்டது. கட்டிடம் 7,000 சதுர அடிக்கும் அதிகமான மொத்த தரைப் பரப்பளவைக் கொண்டுள்ளது. மழைநீர் சேகரிப்பு அமைப்புகளுடன் பிரித்தானிய கட்டிடக்கலையின் திறமைக்கான ஒரு சான்றாக இக்கட்டிடம் திகழ்கிறது.  
2013 ஆம் ஆண்டின் பிற்பகுதியில், ஒடிசா மாநில தொல்லியல் துறையால் இக்கட்டிடம் புதுப்பிக்கப்பட்டது. ஒரு சுற்றுச்சூழல் சுற்றுலா தலமாக மாற்றும் நோக்கமே இப்புதுப்பித்தலுக்கான காரணமாகும்.  
பார்வையிடுவது எப்படி:  
முதலில் ஒடிசாவின் தலைநகரான புவனேசுவரை அடைய வேண்டும். புவனேசுவரில் இருந்து, இயம்புவிற்கு நேரடியாக பேருந்து வசதியைப் பெறலாம். ஆனால் பேருந்துகளின் எண்ணிக்கை மிகக் குறைவாகும். து வாடகை வண்டியையும் வாடகைக்கு எடுக்கும் வசதியும் உள்ளது. இயம்பு புவனேசுவரில் இருந்து 121 கிமீ தொலைவில் உள்ளது. இயம்புவை அடைந்ததும் ஒரு படகை வாடகைக்கு எடுக்க வேண்டும். சதுப்புநிலக் காடுகள் வழியாக படகில் மிதந்து, பின்னர் கடலுக்குச் சென்று நாம் ஊகிடோலாவை அடையலாம்.
# சுபாலயா

**சுபாலயா** (*Subalaya*) நகரம் இந்தியாவின் ஒடிசா மாநிலத்தின் சுபர்ணபூர் மாவட்டம் பிர்மகாராச்பூர் துணை மாவட்டத்தில் அமைந்துள்ளது. 822.738 ஏக்கர் (3.32950 சதுரகிலோமீட்டர்) பரப்பளவில் மகாநதி மற்றும் சுருபலிசோராவின் சங்கமத்தில் சுபாலயா தீவு அமைந்துள்ளது.  
சுபாலயா நகரத்தில் சுபாலயா மேல்நிலைப்பள்ளி மற்றும் சுபாலயா கல்லூரி போன்ற கல்வி நிலையங்கள் உள்ளன.
# தாமசு பிளண்டெல்

**தாமசு ஆக்லந்து பிளண்டெல்** (Thomas Ackland Blundell பிறப்பு 1 செப்டம்பர் 1990) ஒரு நியூசிலாந்து துடுப்பாட்ட வீரர் . இவர் சனவரி 2017 இல் நியூசிலாந்து துடுப்பாட்டஅணிக்காக சர்வதேச அளவில் அறிமுகமானார். இவர் வெலிங்டனுக்காக முதல் தரத் துடுப்பாட்டப் போட்டிகளில் விளையாடுகிறார். ஏப்ரல் 2019 இல், 2019 உலகக் கிண்ணத்திற்கான நியூசிலாந்து அணியில் இடம் பெற்றார்.
# தாமசு பிளண்டெல்

## உள்நாட்டு போட்டிகள்

2010 ஆம் ஆண்டு 19 வயதுக்குட்பட்டோருக்கான உலகக் கிண்ணத் தொடரில் ஒரு போட்டியில் விளையாடினார். 2013 இல் முதல் தரத் துடுப்பாட்டப் போட்டியில் விளையாடினார். 8 சனவரி 2017 அன்று இவர் வங்காளதேசத்திற்கு எதிராக பன்னாட்டு இருபது20 போட்டியில் அறிமுகமானார்.  
சனவரி 2017 இல், ஆஸ்திரேலியாவுக்கு எதிரான ஒரு நாள் அணியில் இலக்குக் கவனிப்பாளராக சேர்க்கப்பட்டார், ஆனால் போட்டியில் விளையாட வாய்ப்பு கிடைக்கவில்லை. நவம்பர் 2017 இல், மேற்கிந்திய தீவுகளுக்கு எதிரான தொடருக்கான தேர்வுத் துடுப்பாட்ட போட்டியில் விளையாடுவதற்காக அணியில் சேர்க்கப்பட்டார். இவர் 1 டிசம்பர் 2017 அன்று மேற்கிந்தியத் தீவுகள் அணிக்கு எதிராக அறிமுகமானார். இவர் காயமடைந்த பி. ஜே. வாட்லிங்கிற்கு மாற்றாக களம் இறங்கி இறுதிவரை ஆட்டமிழக்காமல் 107 ஓட்டங்கள் எடுத்தார் இதன் மூலம் அறிமுகப் போட்டியில் அதிக ஓட்டங்கள் எடுத்த நியூசிலாந்து இலக்குக் கவனிப்பாளர் எனும் சாதனை படைத்தார். 2007 ஆம் ஆண்டில் மாட் பிரியருக்குப் பிறகு தேர்வுத் துடுப்பாட்டப் போட்டிகளில் நூறு ஓட்டங்கள் எடுத்த வீரர்ஆனார்.  
ஏப்ரல் 2019 இல், இவர் 2019 துடுப்பாட்ட உலகக் கிண்ணத்திற்கான அணியில் இடம் பெற்றார் . பன்னாட்டுத் துடுப்பாட்ட அவை இவரை போட்டிக்கான ஐந்து ஆச்சரியத் தேர்வுகளில் ஒன்றாக பெயரிட்டது. இருப்பினும், தொடரின் போது எந்தப் போட்டியிலும் இவர் விளையாடவில்லை. நியூசிலாந்துத் துடுப்பாட்ட வாரியத்தினால் 2019-20 பருவத்திற்கான புதிய ஒப்பந்தம் வழங்கப்பட்ட இருபது வீரர்களில் இவரும் ஒருவர் ஆவார்.
# விக்கிப்பீடியா:கட்டுரைகள் உருவாக்கம்

<div>
<span>
<span> **கட்டுரைகள் உருவாக்கத்திற்கு வரவேற்கிறோம்!**</span></span>
</div>  
**கட்டுரைகள் உருவாக்கும்** ( **AfC** ) செயல்முறையானது, புதிய பக்கத்தை உருவாக்குவதில் உதவ *எந்தவொரு* ஆசிரியருக்கும் ஒரு வரைவுக் கட்டுரையாக வடிவமைக்கப்பட்டுள்ளது, அதில் அவர்கள் எழுதி, தயாரான பின்னர் மதிப்பாய்வு மற்றும் கருத்துக்காகச் சமர்ப்பிக்கலாம். AfC செயல்முறையானது, பதிவு செய்யாத பயனர்களாலும், போதுமான எடிட்டிங் அனுபவம் இல்லாதவர்களாலும் பயன்படுத்தப்பட வேண்டும், ஏனெனில் இந்தத் தொகுப்பாளர்கள் விக்கிப்பீடியாவின் பிரதான இடத்தில் நேரடியாக கட்டுரைகளை உருவாக்க அனுமதிக்கப்படவில்லை. AfC செயல்முறையானது ஆர்வத்துடன் முரண்படும் எவராலும் பயன்படுத்தப்பட வேண்டும்.  
ஒரு கலைக்களஞ்சியக் கட்டுரையை புதிதாக எழுதுவது எளிதல்ல. ஏற்கனவே உள்ள கட்டுரைகளில் உள்ளடக்கத்தைச் சேர்ப்பதன் மூலமோ அல்லது பிற பணிகளுக்கு உதவுவதன் மூலமோ நீங்கள் முதலில் சில அனுபவங்களைப் பெறுமாறு பரிந்துரைக்கிறோம். பொதுவான தவறுகளைத் தவிர்க்கவும், உங்கள் கடின உழைப்பு நீக்கப்படாமல் இருக்கவும் உதவி:உங்கள் முதல் கட்டுரை என்ற பக்கத்தைப் படிக்க வேண்டும். சில சூழ்நிலைகளில், புதிய கட்டுரையை உருவாக்க முயற்சிப்பதை விட, ஏற்கனவே உள்ள கட்டுரைக்கு *எளிய வழிமாற்றுகளைக் கோருவது மிகவும் பொருத்தமானதாக இருக்கும்.*
# விக்கிப்பீடியா:கட்டுரைகள் உருவாக்கம்

## ஒரு கட்டுரையை உருவாக்குதல்

நீங்கள் எழுதத் தொடங்குவதற்கு முன், நீங்கள் மனதில் கொள்ள வேண்டிய சில விஷயங்கள்:  
- ஒரு கட்டுரைக்கான உள்ளடக்கத்தை தேர்ந்தெடுக்கும்பொழுது அது குறிப்பிடத்தக்க<nowiki/>னவா என்பதை உறுதி செய்க. ஏற்கனவே உள்ள கட்டுரையில் இது உள்ளதா? இல்லையெனில், உள்ளடக்கம் குறிப்பிடத்தக்கதாக இல்லை மற்றும் ஒரு கட்டுரையாக ஏற்றுக்கொள்ளப்படாது. ஆம் எனில், அந்த கட்டுரையை மேம்படுத்தியுள்ளீர்களா? தற்போதுள்ள உள்ளடக்கத்தை மேம்படுத்துவது விக்கிபீடியாவில் பங்களிப்பதற்கு மிகவும் வெற்றிகரமான வழியாகும்.
- கட்டுரைகள் உள்ளடக்கம் பற்றிய நம்பகமான ஆதாரங்கள் மூலம் மட்டுமே பிரதிபலிக்க வேண்டும், மேலும் அனைத்து கட்டுரைகளுக்கும் நம்பகமான ஆதாரங்களுக்கான குறிப்புகள் தேவை.
- நீங்கள் எழுதும் உள்ளடக்கத்துடன் உங்களுக்கு முரண்பாடு இருந்தால், வரைவின் பேச்சுப் பக்கத்தில் அதை வெளியிட வேண்டும்.
- நீங்கள் விக்கிப்பீடியா பங்களிக்க பணம்பெறுபவர் என்றால், நீங்கள் - விக்கிமீடியா ஃபவுண்டேஷன் பயன்பாட்டு விதிமுறைகளின் படி - உங்களுக்கு பணம் செலுத்துபர் யார், வாடிக்கையாளர் யார், மற்றும் பிற தொடர்புடைய தொடர்புகளை வெளியிடவேண்டும் .
- ஒரு கட்டுரையின் தலைப்பைப் பற்றி உங்களுக்கு யோசனை இருந்தால், ஆனால் அந்தக் கட்டுரைக்கான உள்ளடக்கம் எதுவும் இல்லை என்றால், விக்கிபீடியா:கோரிக்கையிடப்பட்ட கட்டுரைகளில் நீங்கள் பரிந்துரை செய்யலாம்.  
உங்கள் கட்டுரை உள்ளடக்கமானது கட்டுரையாக ஏற்றுக்கொள்ளப்படும் வரை அதன் முன் "வரைவு:" இருக்கும். புதிய வரைவைத் தொடங்க, கீழே உள்ள பொத்தானைக் கிளிக் செய்யவும்:<div></div>
# விக்கிப்பீடியா:கட்டுரைகள் உருவாக்கம்

## ஒரு கட்டுரையை உருவாக்குதல்

### மதிப்பாய்விற்கு சமர்ப்பிக்கும்பொழுது

நீங்கள் எழுதி முடித்ததும், "மதிப்பாய்வுக்கு சமர்ப்பி" பொத்தானைக் அழுத்துவதன் மூலம் உங்கள் கட்டுரையை மதிப்பாய்வுக்கு சமர்ப்பிக்கலாம். இந்தப் பொத்தானை நீங்கள் காணவில்லையெனில், உங்கள் வரைவின் மேற்பகுதியில் <code></code> குறியீட்டைச் சேர்க்கலாம் (முதலில் மூலத் திருத்திக்கு மாறுவதை நினைவில் கொள்ளவும்).  
"மதிப்பாய்வுக்கு காத்திருக்கிறது, பொறுமையாக இருங்கள்" என்று மஞ்சள் பெட்டியைக் கண்டால், உங்கள் வரைவை மதிப்பாய்வுக்கு வெற்றிகரமாகச் சமர்ப்பித்துவிட்டீர்கள். இந்தப் பெட்டியை நீங்கள் காணவில்லை என்றால், கட்டுரைகள் உருவாக்கத்திற்கான உதவி மேசையில் உதவி கேட்கலாம்.  
மதிப்பாய்வைப் பெறுவதற்கு பல வாரங்கள் ஆகலாம், ஆனால் உங்கள் வரைவு இறுதியில் மதிப்பாய்வு செய்யப்படும் என்பதை நினைவில் கொள்ளவும். இதற்கிடையில், ஏற்கனவே உள்ள சில கட்டுரைகளை விரிவுபடுத்துவீர்கள் என்று நம்புகிறோம்.
# விக்கிப்பீடியா:கட்டுரைகள் உருவாக்கம்

## விமர்சகர்கள்

மதிப்புரைகளில் பங்கேற்க அனுபவமிக்க ஆசிரியர்கள் எப்போதும் தேவை. மதிப்பாய்வு வழிமுறைகளை இங்கே காணலாம்.
# விக்கிப்பீடியா:கட்டுரைகள் உருவாக்கம்

## வழிமாற்றுகளை உருவாக்குதல், வகைகளைச் சேர்த்தல் அல்லது கோப்புகளைப் பதிவேற்றுதல்

பல சிறிய உள்ளடக்கங்கள் நமது 'குறிப்பிடத்தக்க' தேவைகளை பூர்த்தி செய்யாததால், புதிதாக முற்றிலும் புதிய கட்டுரையை உருவாக்க முயற்சிப்பதை விட, ஏற்கனவே உள்ள கட்டுரைக்கு மாற்று பெயரில் இருந்து ஒரு எளிய திசைதிருப்பலை உருவாக்குவது நல்லது. (உதாரணமாக: குறிப்பிடத்தக்க ராக் இசைக்குழுவில் குறிப்பிடப்படாத ஒரு இசைக்கலைஞரின் பெயரை அந்த இசைக்குழுவைப் பற்றிய கட்டுரைக்கும் அல்லது அந்த நபர் குறிப்பிடப்பட்டுள்ள இடத்திற்கும் வாசகரை திருப்பிவிடலாம்).  
- ஏற்கனவே உள்ள கட்டுரைக்கு வழிமாற்றுகளை உருவாக்க விரும்பினால் , தயவுசெய்து வழிமாற்று வழிகாட்டியைப் பயன்படுத்தவும் .  
- நீங்கள் புதிய வகைகளை உருவாக்க விரும்பினால், வகை வழிகாட்டியைப் பயன்படுத்தவும் .  
- விக்கிப்பீடியாவில் பதிவேற்றம் செய்வதற்கான கோப்பைச் சமர்ப்பிக்க விரும்பினால், பதிவேற்ற வழிகாட்டிக்கான கோப்புகளைப் பயன்படுத்தவும்  
- புதிய வழிமாற்றுகள் மற்றும் வகைகளுக்கான தற்போதைய கோரிக்கைகளின் பட்டியல்
# தலைவி (திரைப்படம்)

₹100 கோடி ரூபாய் செலவில் தயாரிக்கப்பட்ட இப்படம் முதல் வாரத்தில் ₹4.75 கோடி ரூபாய் வசூல் செய்தது.
# தலைவி (திரைப்படம்)

## வரவேற்பு

படம் வெளியானதில் கலவையான வரவேற்பைப் பெற்றது. திரைப்பட விமர்சகர்கள் திரைக்கதையை அரைவேக்காட்டு என்றும், மிகை நாடகம் என்றும் விமர்சனம் செய்தனர். சிலர் கங்கனா , அரவிந்த்சாமியின் வலுவான நடிப்பைப் பாராட்டினர்.
# நடுவன்

***நடுவன்*** ( *Naduvan* ) என்பது 2021ஆம் ஆண்டு தமிழ் மொழியில் வெளியான அதிரடித் திரைப்படமாகும். இதை ஷரன் குமார் தனது அறிமுக இயக்கத்தில் எழுதி இயக்கியிருந்தார். இந்தப் படத்தில் பரத், அபர்ணா வினோத் ஆகிய இருவரும் முக்கிய வேடத்தில் நடித்துள்ளனர். கோகுல் ஆனந்த், பாலா ஆகியோர் துணை வேடங்களில் நடித்திருந்தனர். இது 24 செப்டம்பர் 2021 அன்று வெளியிடப்பட்டது.
# நடுவன்

## நடிகர்கள்

- கார்த்திக்காக பரத்
- மதுவாக அபர்ணா வினோத்
- சிவனாக கோகுல் ஆனந்த்
- குருவாக அருவி பாலா
- தாசரதி நரசிம்மன்
# நடுவன்

## தயாரிப்பு

நடிகராக இருந்து இயக்குநராக மாறிய ஷரன் குமார் இந்த படத்தை தான் இயக்கப்போவதாக அறிவித்தார். மேலும் அவர் தனது நடிப்பு பணிகளால் கவனம் செலுத்த வேண்டியிருந்ததால் இதன் கதையை முடிக்க கிட்டத்தட்ட ஒன்றரை வருடங்கள் செலவிட்டதாகவும் தெரிவித்தார். இத்திரைப்படம் ஒரு அதிரடிப் படமாக உருவாக்கப்பட்டது. இதில் முன்னணி நடிகர் பரத் இளம் பெண்ணின் இளம் தந்தையாக நடித்துள்ளார். படத்தின் சில பகுதிகள் கொடைக்கானலில் நடந்தன. இப்படத்தின் படப்பிடிப்பு சனவரி 2019 தொடக்கத்தில் முடிவடைந்தது.
# நடுவன்

## வரவேற்பு

தி டைம்ஸ் ஆஃப் இந்தியா "இயக்குநர் ஷரன் குமார் இந்த விஷயத்தை நாம் தீவிரமாக எடுத்துக் கொள்ள வேண்டும் என்று விரும்புகிறார், மேலும் நிகழ்வுகளை அத்தியாயங்களாகப் பிரிக்க முயற்சிக்கிறார், மேலும் ஒவ்வொரு முகமூடிக்குப் பின்னும் ஒரு முகமும் ஒவ்வொரு முகத்தின் பின்னும் ஒரு கதையும் இருப்பதைப் பற்றி குரல் கொடுத்து, நம்மை நம்ப வைக்கிறார். படத்தில் இன்னும் நிறைய இருக்கிறது. ஆனால் துரதிர்ஷ்டவசமாக, அத்தகைய வித்தை காட்சிகள் எவ்வளவு ஈடுபாடற்றவை என்பதைக் காட்டிலும் பாசாங்குத்தனத்தை மட்டுமே வெளிப்படுத்துகிறது. இந்த படம் உண்மையில் நம்மை ஈடுபாட்டுடன் வைத்திருக்க முற்றிலும் மாறுபட்ட வகை திரைப்படமாக மாற வேண்டும்" என எழுதியது.  
பிலிம் கம்பேனியனின் விஷால் மேனன் , "சண்டையிடும் பெற்றோருக்கு நடுவில் நாங்கள் ஆதரவற்ற குழந்தைகளைப் போல உணர்கிறோம். நிறைய விஷயங்கள் நடக்கின்றன. அந்த குழப்பத்தில், எங்கு பார்க்க வேண்டும் என்று தெரியாமல் நடுவில் வந்துவிடுகிறோம்" என எழுதினார்.
# ராமே ஆண்டாலும் ராவணே ஆண்டாலும்

***ராமே ஆண்டாலும் ராவணே ஆண்டாலும்*** (*Raame Aandalum Raavane Aandalum*) என்பது 2021ஆம் ஆண்டு வெளியான தமிழ் மொழி நாடகத் திரைப்படம் ஆகும். இயக்குநர் அரிசில் மூர்த்தி தனது அறிமுக இயக்கத்தில் இயக்கியிருந்த இப்படத்தை சூர்யா, ஜோதிகா ஆகியோரின் 2டி என்டேர்டைன்மென்ட் நிறுவனம் தயாரித்திருந்தது. இந்த படத்தில், ரம்யா பாண்டியன், வாணி போஜன், புதுமுகம் மிதுன் மாணிக்கம் ஆகியோர் நடித்துள்ளனர். படத்துக்கு கிரிஷ் இசையமைத்துள்ளார். எம்.சுகுமார் ஒளிப்பதிவையும், சிவன் சரவணன் படத் தொகுப்பையும் மேற்கொண்டனர்.  
இந்தத் திரைப்படம் 24 செப்டம்பர் 2021 அன்று டிஜிட்டல் ஸ்ட்ரீமிங் தளமான அமேசான் பிரைம் வீடியோ வெளியானது.
# ராமே ஆண்டாலும் ராவணே ஆண்டாலும்

## நடிகர்கள்

- வீராயியாக ரம்யா பாண்டியன்
- நர்மதாவாக வாணி போஜன்
- குன்னிமுத்துவாக மிதுன் மாணிக்கம்
- மந்தின்னியாக வடிவேல் முருகன்
# ராமே ஆண்டாலும் ராவணே ஆண்டாலும்

## தயாரிப்பு

சனவரி 2021 இல், சூர்யாவின் 2 2டி என்டேர்டைன்மென்ட் பதாகையின்கீழ் தயாரிக்கப்படும் பெண்களை மையமாகக் கொண்ட திரைப்படத்தில் நடிகை ரம்யா பாண்டியன் ஒப்பந்தம் செய்யப்பட்டதாகக் கூறப்பட்டது. இந்த திரைப்படத்தை புதுமுக இயக்குநர் அரிசில் மூர்த்தி இயக்குவதாகவும் கூறப்பட்டது. அவர் "கதைக்களம் மனதுக்கு நெருக்கமானது" என்பதை வெளிப்படுத்தினார். மேலும் இது "மனித உணர்ச்சிகளைக் கையாளும் தாக்கமான அரசியல் நையாண்டி" என்றும் கூறினார். திருநெல்வேலி, அதன் சுற்றுவட்டார பகுதிகளில் படப்பிடிப்பு நடந்து 50 நாட்களில் முடிவடைந்தது.  
படத்தின் ஒலிப்பதிவை பின்னணிப் பாடகர் கிரிஷ் மேற்கொண்டுள்ளார். படத்தின் ஒலிப்பதிவு யுகபாரதி, விவேக், செந்தில் தாஸ், வீ. மதன்குமார் ஆகியோர் எழுதிய வரிகளுடன் ஐந்து பாடல்களும், இரண்டு கருப்பொருள்கள் பாடல்களும், ஒரு கருவி இசை என எட்டு பாடல்களைக் கொண்டுள்ளது. சோனி மியூசிக் இந்தியா படத்தின் உரிமையைப் பெற்றது. ஒலிச்சுவடு 10 செப்டம்பர் 2021 அன்று இணையதளத்தில் வெளியிடப்பட்டது
# ராமே ஆண்டாலும் ராவணே ஆண்டாலும்

## வெளியீடு

ஆகஸ்ட் 2021 இல், சூர்யா தனது 2டி என்டேர்டைன்மென்ட் தயாரிக்கும் படங்கள் *ராமே ஆண்டாலும் ராவணே ஆண்டாலும்* உட்பட, நேரடியாக ஸ்ட்ரீமிங் சேவையில் திரையிடப்படும் என்ற நிபந்தனையுடன் அமேசான் பிரைம் வீடியோவுடன் நான்கு பட ஒப்பந்தத்தில் கையெழுத்திட்டார். அதில் இது முதல் படமாக இருந்தது. இந்த படம் 24 செப்டம்பர் 2021 அன்று வெளியிடப்பட்டது
# ஆர். பி. உலகநம்பி

**ஆர். பி. உலகநம்பி** (*R. P. Ulaganambi*) என்பவர்(10 ஜூன் 1938 - 7 ஜனவரி 2020) தமிழ்நாட்டைச் சேர்ந்த இந்திய வழக்கறிஞர் மற்றும் அரசியல்வாதி ஆவார். இவர் இந்திய நாடாளுமன்ற மக்களவை உறுப்பினராக இருந்தார் .
# ஆர். பி. உலகநம்பி

## வாழ்க்கை வரலாறு

உலகநம்பி 1938ஆம் ஆண்டு ஜூன் 10 ஆம் தேதி இராணிப்பேட்டையில் பிறந்தார். இவர் தான் போசுகோ உயர்நிலைப் பள்ளி, பச்சையப்பன் கல்லூரி, மாநிலக் கல்லூரி மற்றும் சென்னை சட்டக் கல்லூரியில் கல்வி பயின்றார் . இவர் 1971-ல் வேலூர் மக்களவைத் தொகுதிக்கு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு மக்களவை உறுப்பினராகத் தேர்ந்தெடுக்கப்பட்டார். பின்னர், கட்சி மேலிடத்துடன் ஏற்பட்ட கருத்து வேறுபாட்டால் திமுக விலிருந்து விலகி இந்திய தேசிய காங்கிரசில் சேர்ந்தார்.  
உலகநம்பி 7 ஜனவரி 2020 அன்று தனது 81வது வயதில் காலமானார்.
# மகாராட்டிரிப் பிராகிருதம்

**மகாராட்டிரி** அல்லது **மகாராட்டிரிப் பிராகிருதம்** (**), என்பது பண்டைய மற்றும் நடுக்கால இந்தியாவில் வழங்கி வந்த ஒரு மொழியும் மராத்தி மற்றும் கொங்கணி மொழியின் மூதாதை மொழியுமாகும். சாதவாகன மரபின் அலுவல் மொழியாகவும் செயற்பட்டுள்ளது. *கர்பூரமஞ்சரி* மற்றும் கக சட்டசை (பொ.ஊ.மு. 150) போன்ற படைப்புக்களும் இம்மொழியிலேயே எழுதப்பட்டன. சமண ஆச்சாரியரான ஏமச்சந்திரர் மகாராட்டிரிப் பிராகிருதத்தின் இலக்கண அறிஞராவார். மேற்கு மற்றும் தென்னிந்தியாவில் மிகப் பரவலாகப் பயன்படுத்தப்பட்ட பிராகிருத மொழி மகாராட்டிரிப் பிராகிருதமாகும்.
# மகாராட்டிரிப் பிராகிருதம்

## வரலாறு

பிராகிருதங்களின் எழுச்சி பொ.ஊ.மு. இரண்டாம் ஆயிரவாண்டின் நடுப்பகுதியில் நிகழ்ந்ததாகக் கணிப்பிடப்பட்டுள்ளது. இக்காலப்பகுதியில் வேத சமசுகிருதமும் பயன்படுத்தப்பட்டுள்ளது. இப் பிராகிருத மொழிகள் பின்னர் நன்கு வளர்ச்சிபெற்ற இலக்கிய மொழிகளாக உருப்பெற்றன. சமக்கிருதம் மற்றும் பிராகிருதம் ஆகியவற்றில் பழமையானது எது என்பதில் அறிஞர்களிடையே கருத்துவேறுபாடு உள்ளது. பிராகிருதங்களிலிருந்தே சமசுகிருத மொழி பிறந்ததாகச் சில அறிஞர்கள் வாதிடுகின்றனர்.  
பிராகிருத மொழியின் அறியப்பட்ட மிக முந்தைய இலக்கண அறிஞரான வரூச்சி, தனது "பிராகிருத-பிரகாசம்" எனும் நூலில் நான்கு படலங்களை மகாராட்டிரிப் பிராகிருத இலக்கணம் பற்றி விவரிக்க ஒதுக்கியுள்ளார். ஏனைய புகழ்பெற்ற பிராகிருத மொழிகளான சௌரசேனி, அர்த்தமாகதி மற்றும் பைசாசி ஆகியவை ஒவ்வொன்றுக்கும் ஒரு படலமே ஒதுக்கப்பட்டுள்ளது. தண்டி (புகழ் நிலை, 6ம்-7ம் நூற்றாண்டு) தனது காவியதரிசத்தில், பிராகிருத மொழிகளிலேயே மிகவுயர்ந்த நிலையை வழங்கியிருப்பதன் மூலம், மகாராட்டிரிக்கு வழங்கப்பட்ட இம் முன்னுரிமை உறுதிப்படுத்தப்படுகிறது.
# மகாராட்டிரிப் பிராகிருதம்

## மக்கள்தொகையியல்

பிராகிருத மொழிகளிலேயே பெருமளவில் குறிப்பிடப்பட்ட மொழி மகாராட்டிரியாகும். இம்மொழி வடக்கே மால்வா மற்றும் இராசபுதனப் பகுதிகளிலிருந்து தெற்கே கிருட்டிணை ஆறு மற்றும் துங்கபத்திரை ஆற்றுப் பகுதிகள் வரை பேசப்பட்டுள்ளது. தற்போதைய மகாராட்டிராப் பகுதிகளில் மகாராட்டிரி மற்றும் ஏனைய பிராகிருத மொழிகள் தழைத்தோங்கியிருந்ததாக வரலாற்றாய்வாளர்கள் ஒப்புக்கொள்கின்றனர்.
மேற்கு இந்தியா மற்றும் தெற்கே கன்னட மொழி பேசும் பகுதிகள் வரையிலும் மகாராட்டிரி மொழி பரந்தளவில் பேசப்பட்டது.
# மகாராட்டிரிப் பிராகிருதம்

## முற்கால இலக்கியங்கள்

"கக சட்டசை" எனும் நூல் ஆலன் (ஆட்சிக்காலம் பொ.ஊ. 20-24) எனும் மன்னனால் எழுதப்பட்டதாகக் கருதப்படுகிறது. கர்பூர மஞ்சரி, சிறீகரிவிசயம் மற்றும் 2ம் பிரவரசேனரால் எழுதப்பட்ட சேதுபந்தம் ஆகிய படைப்புக்கள் குறிப்பிடத்தகுந்த ஏனைய மகாராட்டிரிப் பிராகிருத மொழிப் படைப்புக்களாகும். வாக்குபதி, "கௌடவாகோ" எனும் தனது பாவை இம்மொழியிலேயே எழுதியுள்ளார். சமசுகிருத நாடகங்கள், குறிப்பாக புகழ்மிக்க நாடகாசிரியரான காளிதாசனின் நாடகங்களில், கீழ்-நிலையிலுள்ள பாத்திரங்களின் உரையாடல்கள் மற்றும் பாடல்களில் இம் மொழி பயன்படுத்தப்பட்டுள்ளது. சாதவாகனப் பேரரசின் ஆதரவினால், மகாராட்டிரி அக்காலப்பகுதியில் மிகப்பரவலாகப் பயன்படுத்தப்பட்ட பிராகிருத மொழியாக உருவெடுத்தது. மேலும், மூன்று "நாடகப்" பிராகிருத மொழிகளான, மகாராட்டிரி, சௌரசேனி மற்றும் மாகதி ஆகியவற்றுள் இலக்கியப் பண்பாட்டில் மிகுந்த செல்வாக்குச் செலுத்திய மொழியாகவும் இருந்தது. மகாராட்டிரியின் ஒரு வடிவமான "சைன மகாராட்டிரி", சமண நூல்களை எழுதப் பயன்படுத்தப்பட்டது.
# மகாராட்டிரிப் பிராகிருதம்

## மேலும் பார்க்க

- மால்வானி கொங்கணி
# லுன் யூ

**லுன் யூ** (சீனம்: 論語; பின்யின்: Lúnyǔ; பழைய சீனம்: [r]u[n] ŋ(r)aʔ; பொருள்: "தேர்ந்தெடுக்கப்பட்ட கூற்றுகள்"), சீனத் தத்துவஞானி கன்பூசியஸ் மற்றும் அவரது சமகாலத்தவர்களால் உரைக்கப்பட்ட கூற்றுகள் மற்றும் கருத்துகளின் தொகுப்புக்களைக் கொண்டு எழுந்த ஒரு பண்டைய சீன நூலாகும். இது கன்பூசியஸின் அனலெக்டுகள் என்றும், கன்பூசியஸின் கூற்றுகள் என்றும் அறியப்படுகிறது. இது கன்பூசியஸின் சீடர்களால் தொகுக்கப்பட்டு எழுதப்பட்டதாக கருதப்படுகிறது. இது போரிடும் நாடுகள் காலம் என்று கருதப்படும் பொ.ஊ.மு. 475-க்கும் பொ.ஊ.மு. 221-க்கும் இடைப்பட்ட காலத்தில் எழுதப்பட்டதாக நம்பப்படுகிறது, இது ஹான் அரசமரபின் மத்திய காலகட்டத்தில் (பொ.ஊ.மு. 206 முதல் பொ.ஊ. 220 வரை) தனது தற்போதைய வடிவத்தை அடைந்தது. ஆரம்பத்தில் ஹான் அரசமரபினரால் சீனாவின் ஐந்து செவ்வியல் இலக்கியங்களின் உரையாக மட்டுமே கருதப்பட்டு வந்த லுன் யூ, அந்த அரசமரபின் இறுதியில் கன்பூசியனிசத்தின் மைய நூல்களில் ஒன்றாக வளர்ந்து விட்டது.  
சாங் அரசமரபின் பிற்பகுதியில் (பொ.ஊ. 960–1279) சீனத் தத்துவப் படைப்பாக லுன் யூவின் முக்கியத்துவம் அதிகரிக்கத் துவங்கியது. நாளடைவில் ஐந்து செவ்வியல் இலக்கியங்களை விட முக்கியத்துவம் வாய்ந்த நூலாக லுன் யூ மாறியது. மேலும் இந்நூல் பண்டைய நான்கு முக்கிய சீன நூல்களுள் ஒன்றாக அங்கீகரிக்கப்பட்டது. கடந்த 2,000 ஆண்டுகளாக சீனாவில் மிகவும் பரவலாகப் பயிலப்பட்ட நூல்களுள் ஒன்று லுன் யூ. இன்று சீன மற்றும் கிழக்கு ஆசியத் தத்துவச் சிந்தனைகளில் கணிசமான தாக்கத்தை லுன் யூ ஏற்படுத்தியிருக்கிறது.  
ஒரு நாட்டின் நலம் என்பது அந்நாட்டின் ஆட்சிப்பொறுப்பில் இருக்கும் தலைமகனில் தொடங்கி அந்நாட்டின் கடைகோடி மக்கள் வரை அனைவரின் தார்மீக வளர்ப்பைப் பொறுத்தது என்று கன்பூசியஸ் நம்பினார். ரென் மூலம் தனிநபர்கள் அனைத்து நல்லொழுக்கங்களையும் வளர்த்துக் கொள்ள முடியும் என்றும், ரென்னை வளர்ப்பதற்கான மிக அடிப்படைத் தேவையாக பெற்றோர் மற்றும் உடன்பிறப்புகளுடனான நல்லிணக்கம் என்றும் அவர் நம்பினார். ஒருவரின் தனிப்பட்ட ஆசைகள் அடக்கப்பட வேண்டியதில்லை என்றும் மக்கள் தங்கள் ஆசைகளையும் தேவைகளையும் சடங்குகள் மற்றும் நல்லொழுக்க நடவடிக்கைகள் மூலம் நிறைவேற்றிக் கொள்ளக் கற்றுக்கொள்ள வேண்டும் என்றும் கன்பூசியஸ் போதித்தார். இதன் மூலம் மக்கள் மற்றவர்களின் மீதான தங்களது மரியாதையையும் தங்களது சமூகப் பொறுப்பினையும் நிலைநாட்ட முடியும் என்பது கன்பூசியஸின் கூற்றாகும்.  
ஒரு ஆட்சியாளரின் நல்லொழுக்க உணர்வுதான் அவரது தலைமைத்துவத்திற்கான முக்கியத் தேவை என்று கன்பூசியஸ் போதித்தார். சிரத்தையும் சரியாகப் பேசும் தன்மையும் கொண்டு அனைத்துச் செயல்களிலும் நேர்மையைப் பிரதிபலிக்க வேண்டும் என்று தனது மாணவர்களுக்கு அவர் அறிவுறுத்தினார்.
# வார்ப்புரு:அசோகர் கல்வெட்டுக்கள்

****அசோகர் கல்வெட்டுக்கள்**
<small>(ஆட்சிக் காலம்:கிமு 269&ndash;232)</small>**  
| ஆட்சிக் காலம் | கல்வெட்டின் வகை
அமைவிடம் | புவியியல் வரைபடம் |
| --- | --- | --- |
| ஆட்சியின் எட்டாம் ஆண்டில் | colspan=4 align=கலிங்கப் போர் முடிவில் அசோகர் பௌத்த தர்மதை கடைப்பிடித்தல் |  |
| பத்தாம் ஆண்டில் | **சிறிய பாறைக் கல்வெட்டுக்கள்** | தொடர்பான நிகழ்வுகள்
புத்தகயைக்கு வருகை தருதல்
மகாபோதி கோயிலை நிறுவுதல்
பௌத்த தர்மத்தை இந்தியா முழுவ்தும் பரப்புதல்
பௌத்த சங்கத்தில் கருத்து வேறுபாடுகள் எழுதல்
மூன்றாம் பௌத்த சங்கம்
இந்திய மொழிகளில்:சோகௌரா செப்புப் பட்டயம்
தூபிகள் எழுப்புதல் |
| அசோகரின் காந்தார இரு மொழி பாறைக் கல்வெட்டுக்கள்
<small>(in அசோகரின் கந்தார கிரேக்க மொழி & அரமேய மொழி கல்வெட்டுக்கள்)</small> |  |  |
| அரமேய மொழி சிறு பாறைக் கல்வெட்டுக்கள்:
தட்சசீலம் அரமேய மொழி கல்வெட்டுக்கள் |  |  |
| 11-ஆம் ஆண்டில் மற்றும் பின்னர் | Yerragudi]], சித்தாப்பூர், ஜதிங்கா |  |
| rowspan=3 align=12-ஆம் ஆண்டில் மற்றும் பின்னர்மற்றும் புல் ஐ தரௌந்தெக் கல்வெட்டு எண் 5 அல்லது 7 |  |  |
| } |  |  |
# கட்டைச்சுறா

**கட்டைச் சுறா** அல்லது **கட்டசுறா** ( *Blacktip shark* ) என்பது கார்சார்ஹினிடே குடும்பத்தின், ரெக்வியாம் சுறா இனத்துக்கு உட்பட்ட ஒரு சுறா ஆகும். இது உலகெங்கிலும் உள்ள கரையோர வெப்பமண்டல மற்றும் மிதவெப்ப மண்டல உவர் நீர் வாழ்விடங்களில் காணப்படுகிறது. மரபணு பகுப்பாய்வுகள் இந்த இனத்திற்குள் உள்ள கணிசமான மாறுபாட்டை வெளிப்படுத்தியுள்ளன. மேற்கு அட்லாண்டிக் பெருங்கடலில் தனிமைப்பட்டுள்ள சுறாக்கள், வேறு பகுதிகளில் உள்ள சுறாக்களில் இருந்து வேறுபடுகின்றன. கட்டைச்சுறா உறுதியான, இருமுனையுங்கூம்பிய உடலைக் கொண்டுள்ளது. இது கூர்மையான மூக்கு, நீண்ட செவுள் பிளவுகள் போன்றவற்றைக் கொண்டுள்ளது. இவற்றின் அனைத்து துடுப்புகளின் முனைகளிலும் கருப்புத் திட்டுகள் உள்ளன. குறிப்பாக முதுகுத் துடுப்பில் முக்கோணம் போன்ற கருந்திட்டு காணப்படும். இவை பொதுவாக நீளம்வரை வளர்கின்றன.  
கட்டைச் சுறாக்கள் சின்னஞ் சிறிய மீன் கூட்டத்தை தாக்கும் போது தன்னனின மீன்களுடன் கூட்டாக செயல்படும். மேலும் இவை இரை மீனை வேவுபார்க்க கடலில் இருந்து எம்பி துள்ளிக் குதிக்கும். மற்ற பெரிய ரெக்விம் சுறாக்களுடன் ஒப்பிடும்போது இவற்றின் நடத்தை "பயமுறுத்தும்" என்று கூறப்பட்டுள்ளது. குட்டிகள் மற்றும் பெரிய மீன்கள் என இரண்டும் வெவ்வேறு அளவிலான குழுக்களாக சேர்கின்றன. இந்த குடும்பத்திற்கு உட்பட்ட பிற சுறா இனங்களைப் போலவே, கட்டைச்சுறாக்களும் குஞ்சுகளை ஈணுவன ; பெண் சுறாக்கள் ஒவ்வொரு ஆண்டும் ஒன்று முதல் 10 குட்டிகளை ஈணுகின்றன. குட்டி சுறாக்கள் தங்கள் வாழ்க்கையின் முதல் மாதங்களை ஆழமற்ற கடற் பகுதியில் கழிக்கின்றன. வளர்ந்த பெண் சுறாக்கள் தங்கள் பிறந்த இடத்தக்குத் திரும்புகிறன. ஆண் இல்லாத நிலையில், இந்த பெண் சுறாக்கள் கலவியற்ற இனப்பெருக்கம் செய்யும் திறன் கொண்டவை.  
பொதுவாக இவை மனிதர்களிமிருந்து விலகி இருக்க விரும்பும். உணவு தேடும்போது ஆக்ரோஷமாக மாறும். அச்சமயங்கள் மனிதர் மீது தாக்குதல் நடத்த வாய்ப்பு உள்ளது. இந்த இனமானது இதன் இறைச்சி, தோல், துடுப்புகள், கல்லீரல் எண்ணெய் ஆகிய வணிக நோக்கங்களுக்காக பெருமளவு பிடிக்கப்படுகிறது. இவற்றின் குறைந்த இனப்பெருக்க விகிதம் மற்றும் மீனவர்களுக்கு அதிக வருவயையப் பெற்றுத் தருவது போன்றவற்றின் அடிப்படையில் இது பன்னாட்டு இயற்கைப் பாதுகாப்புச் சங்கத்தால் அழிவாய்ப்பு இனம் என்று மதிப்பிடப்பட்டுள்ளது.
# கட்டைச்சுறா

## விளக்கம்

கட்டைச்சுறா வலுவான, சீரான உடலைக் கொண்டுள்ளது. மேலும் இது நீண்ட, கூர்மையான மூக்கு மற்றும் ஒப்பீட்டளவில் சிறிய கண்களைக் கொண்டது. இதை ஒத்த சுறா இனங்களுக்கு உள்ளதைவிட இதன் ஐந்து ஜோடி செவுள் பிளவுகள் நீளமானவை. தாடைகளின் இருபுறமும் 15 பல் வரிசைகள் உள்ளன. மேல் தாடையில் இரண்டு ஒருங்கிணைந்து வளர்ந்த பற்களும் (தாடையின் நடுப்பகுதியில்), கீழ் தாடையில் ஒரு ஒருங்கிணைந்த பல்லும் உள்ளது. பற்கள் அகலமானவை, உயரமான, குறுகலான விளிம்புகள் கொண்டவை. முதல் முதுகுத் துடுப்பு உயரமாகவும் அரிவாள் வடிவத்தில் இருக்கும். முதுகுத் துடுப்பின் பின் அடிப் பகுதியில் ஒரு சிறிய முனை பகுதி ஒன்று அமைந்திருக்கும். முதல் மற்றும் இரண்டாவது முதுகெலும்பு துடுப்புகளுக்கு இடையில் எந்த மேட்துத் தொடர்ச்சியும் இல்லை. இதன் மார்புத் துடுப்புகள் பெரியதாகவும் நெல்லரிவாள் போன்று கூர்மையாகவும் இருக்கும். சில பெரிய மீன்களின் துடுப்புகளில் குறிகளற்றோ அல்லது தெளிவான குறிகளற்றோ இருக்கும். கட்டைச்சுறாக்கள் கடலில் பாசித்திரள் மிகும் போது கிட்டத்தட்ட தன் நிறத்தை தற்காலிகமாக இழக்க நேரிடும். இந்த இனமானது அதிகபட்சமாக நீளத்தை அடைகிறது, இருப்பினும் நீளம் என்பது பொதுவான நீளமாகும். மேலும் இவை அதிகபட்சமாக எடையை அடைகின்றன.
# கட்டைச்சுறா

## பரவல் மற்றும் வாழ்விடம்

கட்டைச்சுறா வெப்பமண்டல மற்றும் மிதவெப்ப மண்டல கடற் பகுதியில் உலகளாவில் பரவியுள்ளது. அட்லாண்டிக்கில், மாசச்சூசெட்ஸ் முதல் பிரேசில் வரை, மெக்சிகோ வளைகுடா மற்றும் கரிபியக் கடல் மற்றும் நடுநிலக் கடல், மதீரா மற்றும் கேனரி தீவுகள் முதல் காங்கோ மக்களாட்சிக் குடியரசு வரை காணப்படுகிறது. இது தென்னாப்பிரிக்கா மற்றும் மடகாசுகர் முதல் அரேபிய தீபகற்பம் மற்றும் இந்தியத் துணைக்கண்டம், தென்கிழக்காசியா வரை, இந்தியப் பெருங்கடலின் எல்லையைச் சுற்றியும் உள்ளது. மேற்கு பசிபிக் பகுதியில், இது ஜப்பானின் ரியுக்யூ தீவுகளிலிருந்து தெற்கு சீனா, பிலிப்பைன்ஸ் மற்றும் இந்தோனேசியா உட்பட வடக்கு ஆத்திரேலியா வரை காணப்படுகிறது. கிழக்கு பசிபிக் பகுதியில், தெற்கு கலிபோர்னியாவிலிருந்து பெரு வரை உள்ளது. நியூ கலிடோனியா, தாகித்தி, மார்க்கெசசுத் தீவுகள், ஹவாய், ரெவிலிகிகெடோ மற்றும் கலாபகசுத் தீவுகள் உள்ளிட்ட பல பசிபிக் தீவுப் பகுதிகளிலும் இது பதிவாகியுள்ளது.  
பெரும்பாலான கட்டைச் சுறாக்கள் கண்டத்திட்டில் க்கும் குறைவான ஆழமுடைய நீரில் காணப்படுகின்றன. இருப்பினும் இவை ஆழத்திலும் மூழ்கி இருக்கலாம். இவற்றிற்கு சாதகமான வாழ்விடங்களாக சேற்று விரிகுடாக்கள், தீவு கடற்காயல்கள், பவளப் பாறைகளுக்கு அருகிலுள்ள ஆழப் பகுதிகள் போன்றவை அள்ளன. இவை குறைந்த உவர்ப்பு த்தன்மையையையும் தாங்கிக்கொள்ளும். மேலும் இவை கழிமுகங்கள் மற்றும் சதுப்பு நிலங்களுக்குளும் நுழைகின்றன. அமெரிக்காவின் கிழக்கு கடற்கரையில் உள்ள இவ்வகை சுறாக்களின் பருவகால இடம்பெயர்வு ஆவணப்படுத்தப்பட்டுள்ளது, கோடையில் வட கரோலினாவிற்கும் குளிர் காலத்தில் தெற்கே புளோரிடாவிற்கும் நகரும்.
# சிவகுமாரின் சபதம்

***சிவகுமாரின் சபதம்*** ( *Sivakumarin Sabadham* ) என்பது 2021ஆம் ஆண்டு தமிழில் வெளியான நகைச்சுவைத் திரைப்படம் ஆகும். ஹிப்ஹாப் தமிழா என்கிற ஆதி எழுதி இயக்கியிருந்த இந்தப் படத்தில் அவர் நாயகனாக நடித்திருந்தார். இது இயக்குநராக அவரது இரண்டாவது படமாகும். மேலும், இண்டி ரெபல்ஸ் பதாகையில் சத்ய ஜோதி பிலிம்ஸுடன் இணைந்து தயாரித்தார். நடிகை மாதுரி ஜெயினுக்கு இணையாக ஆதி நடித்துள்ளார். படம் 30 செப்டம்பர் 2021 அன்று வெளியிடப்பட்டு கலவையான விமர்சனங்களை எதிர் கொண்டது.
# சிவகுமாரின் சபதம்

## நடிகர்கள்

- சிவகுமார் என்கிற சிவாவாகஹிப்ஹாப் தமிழா
- சுருதியாக மாதுரி ஜெயின்
- சிவகுமாரின் தாத்தா வரதராஜனாக இளங்கோ குமணன்
- கதிராக ஆதித்யா கதிர்
- முருகனாக கோமாளி ராகுல்
- முருகனின் மனைவியாக விஜே பார்வதி
- சிவகுமாரின் அம்மாவாக தேவி அபிநயா
- மனோஜ் வேடத்தில் ராகுல் ராஜ்
# சிவகுமாரின் சபதம்

## தயாரிப்பு

முதன்மை புகைப்படம் எடுக்கும் பணி அக்டோபர் 2020 இல் தொடங்கியது. மேலும் அந்த ஆண்டு திசம்பருக்குள் படம் முடிக்கப்பட்டது.
# சிவகுமாரின் சபதம்

## வரவேற்பு

பிலிம் கம்பேனியனின் விஷால் மேனன் "படத்தின் கதைக்கரு நாம் இதற்கு முன்பு பலமுறை பார்த்ததுதான். ஆனால் பொதுவாக ஒருவர் உட்கார்ந்து பார்க்கூடிய எளிமை உள்ளது" எழுதினார். ஆனந்த விகடன் வார இதழில் வந்த விமர்சனத்தில் "எங்கெங்கோ சுற்றி இரண்டாம் பாதியில் தொய்வடைந்து மீண்டும் கடைசி இருபது நிமிடங்கள் இழுத்துப் பிடித்துக் கரை சேர்கிறார் இயக்குநர் ஆதி. பல தசாப்தங்களாக கோலிவுட்டில் பார்த்து வருவதுதான் என்பதால் மற்றுமொரு சபதமாகக் கடந்துபோகிறது இந்த ‘சிவகுமாரின் சபதம்." என்று எழுதி மதிப்பெண்களை வழங்கினர்.
# சிவகுமாரின் சபதம்

## ஒலிப்பதிவு

படத்தின் ஒலிப்பதிவை ஹிப்ஹாப் தமிழா மேற்கொண்டுள்ளார். பாடல் வரிகளை ஹிப்ஹாப் தமிழா, ரோகேஷ் மற்றும் கோ சேஷா எழுதியுள்ளனர்.
# லிப்ட் (2021 திரைப்படம்)

***லிஃப்ட்*** (*Lift*) என்பது 2021ஆம் ஆண்டு தமிழில் வெளிவந்த பரபரப்பூட்டும் திரைப்படமாகும். இது வினீத் வரபிரசாத்தின் அறிமுக இயக்கத்தில் உருவானது. இந்த படத்தில் கவின், அமிர்தா ஐயர் ஆகியோர் நடித்துள்ளனர். இது 1 அக்டோபர் 2021 அன்று ஹாட் ஸ்டார் வழியாக நேரடியாக வெளியிடப்பட்டது. இந்த படம் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. மேலும், முக்கிய நடிகர்களின் நடிப்பை பாராட்டினார்கள்.
# லிப்ட் (2021 திரைப்படம்)

## நடிகர்கள்

- குருபிரசாத் என்கிற "குரு"வாக கவின்
- ஹரிணியாக அமிர்தா ஐயர்
- கிரண் கோண்டா சுந்தர்
- தாராவாக காயத்ரி ரெட்டி
- பாலாஜி வேணுகோபால்
# லிப்ட் (2021 திரைப்படம்)

## தயாரிப்பு

இப்படத்தை அறிமுக இயக்குநர் வினீத் வரபிரசாத் தான் இயக்கவிருப்பதாக அறிவித்தார். கவின் முக்கிய வேடத்தில் நடிக்கவிருப்பதாகவும் அறிவித்தார். மேலும் கவின் பிக் பாஸ் தமிழ் 3 மூன்றாவது பருவத்திலிருந்து வெளியேற்றப்பட்ட உடனேயே படப்பிடிப்பு தொடங்கப்பட்டது. கோவிட்-19 பெருந்தொற்று தொடங்குவதற்கு 20 நாட்களுக்குள் படத்தின் முதன்மை புகைப்படம் எடுக்கப்பட்டது. மேலும், படத்தின் படப்பிடிப்பு முடிவடைந்த சிறிது காலத்திலேயே தயாரிப்புக்கு பிந்தைய பணிகள் தொடர்ந்தன.
# லிப்ட் (2021 திரைப்படம்)

## ஒலிப்பதிவு

படத்தில் இரண்டு பாடல்கள் உள்ளன. "இன்னா மைலு" என்ற தலைப்பில் முதல் பாடல் 22 ஏப்ரல் 2021 அன்று வெளியிடப்பட்டது, இது யூடியூப்பில் 30 மில்லியன் பார்வைகளைப் பெற்று உடனடி வெற்றி பெற்றது.
# லிப்ட் (2021 திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "வித்தியாசமாய் ஏதோ சொல்ல வருகிறார்கள் என நம்ப வைத்து, ‘கார்ப்பரேட்னாலே வில்லன்கள்தான்’ என வழக்கமாய்ப் பேசும் மற்றொரு சினிமாவாகிறது லிப்ட். மேக்கிங்கில் மெனக்கெட்ட அளவிற்கு பின்கதையிலும் மெனக்கெட்டிருந்தால் லிப்ட் அடுத்தடுத்த தளங்களுக்குப் பயணப்பட்டிருக்கும்." என்று எழுதி மதிப்பெண்களை வழங்கினர்.
# அமிர்தா ஐயர்

**அமிர்தா ஐயர்** (*Amritha Aiyer*) ஓர் இந்திய நடிகை ஆவார். இவர் முக்கியமாக தமிழ் படங்களில் தோன்றுகிறார். இவர் *ரெட்* , *30 ரோஜுல்லோ பிரேமிஞ்சதம் எலா* போன்ற சில தெலுங்கு படங்களிலும் தோன்றினார்.
# அமிர்தா ஐயர்

## ஆரம்ப கால வாழ்க்கை

அமிர்தா கர்நாடகாவின் பெங்களூருவில் பிறந்தார். பெங்களூர் செயின்ட் ஜோசப் வணிகவியல் கல்லூரியில் இளங்கலை வணிகப் பட்டம் பெற்றார். பின்னர் வடிவழகியாக மாறினார்.
# அமிர்தா ஐயர்

## தொழில்

லிங்கா, தெனாலிராமன், போக்கிரி ராஜா, தெறி போன்ற படங்களில் அமிர்தா சில அங்கீகரிக்கப்படாத பாத்திரங்களில் தோன்றியுள்ளார்.  
அமிர்தா படைவீரன் (2018) படத்தின் மூலம் முன்னணி நடிகையாக அறிமுகமானார். அதில் இவர் மலர் என்ற வேடத்தில் நடித்தார். தி இந்து திரைப்படத்தின் விமர்சனத்தில் "அமிர்தா தனது பாத்திரத்தில் பொருத்தமாக பொருந்துகிறார்" என்று கூறியது. பின்னர் இவர் காளி (2018) படத்தில் விஜய் ஆண்டனிக்கு இணையாக கதாநாயகிகளில் ஒருவராக நடித்தார். அட்லீயின் பிகில் (2019) திரைப்படத்தில் தமிழ்நாடு கால்பந்து அணியின் தலைவியாக தென்றல் கதாபாத்திரத்தில் நடித்தார். *கிராமாயணம்* என்ற கன்னடப் படத்தில் வினய் இராஜ்குமாருடன் அறிமுகமாக உள்ளார்.  
அம்ரிதா, கிஷோர் திருமலா இயக்கிய *ரெட்* (2021) படத்தின் மூலம் தெலுங்கில் அறிமுகமானார். 2021ஆம் ஆண்டில், ஜி. வி. பிரகாஷ் குமார் ஆனந்தராஜ் ஆகியோருடன் இவரது முதல் வெளியீடான வணக்கம்டா மாப்ள படத்தில் நடித்திருந்தார். இவரது இரண்டாவது வெளியீடான லிப்ட் (2021), கவினுக்கு இணையாக நடித்தார். திரைப்படம் திரையரங்குகளிலும், நேரடியாக ஹாட் ஸ்டார் வழியாகவும் வெளியிடப்பட்டது. இத்திரைப்படம் விமர்சகர்களிடமிருந்து கலவையான விமர்சனங்களையும், அதிக நேர்மறையான விமர்சனங்களையும் பெற்றது.